**N Á R O D N Á R A D A S L O V E N S K E J R E P U B L I K Y**

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. KNR-VLPNM-4507/2025

**775a**

**Správa**

**výborov Národnej rady Slovenskej republiky o prerokovaní správy o činnosti komisára pre osoby so zdravotným postihnutím za rok 2024 (tlač 775)**

Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky správu výborov o prerokovaní správy o činnosti komisára pre osoby so zdravotným postihnutím za rok 2024 **(tlač 775)**.

**I**

Predseda Národnej rady Slovenskej republiky svojím rozhodnutím č. 824 z 1. apríla 2025 pridelil predmetnú správu na prerokovanie:

Výboru Národnej rady Slovenskej republiky pre sociálne veci,

Výboru Národnej rady Slovenskej republiky pre zdravotníctvo a

Výboru Národnej rady Slovenskej republiky pre ľudské práva a národnostné menšiny.

Vo svojom rozhodnutí zároveň určil Výbor Národnej rady Slovenskej republiky pre ľudské práva a národnostné menšiny ako gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

**II.**

**Výbor Národnej rady Slovenskej republiky pre sociálne veci** rokoval o správe dňa 26. mája 2025 a prijal k nej uznesenie č. 112, v ktorom odporúčal Národnej rade Slovenskej republiky správu **zobrať na vedomie**.

**Výbor Národnej rady Slovenskej republiky pre ľudské práva a národnostné menšiny** rokoval o správe dňa 26. mája 2025 a prijal k nej uznesenie č. 57, v ktorom odporúčal Národnej rade Slovenskej republiky správu **zobrať na vedomie**.

**Výbor Národnej rady Slovenskej republiky pre zdravotníctvo** rokoval o správe dňa 27. mája 2025 a prijal k nej uznesenie č. 119, v ktorom odporúčal Národnej rade Slovenskej republiky správu **zobrať na vedomie**.

**III.**

Gestorský výbor na základe uznesení výborov **odporúča** Národnej rade Slovenskej republiky **zobrať na vedomie** správu o činnosti komisára pre osoby so zdravotným postihnutím za rok 2024 **(tlač 775)**.

Správa výborov bola schválená uznesením gestorského výboru č. 62 z 27. mája 2025. Týmto uznesením výbor poveril poslanca **Ivana Hazuchu,** aby uviedol správu na schôdzi Národnej rady Slovenskej republiky a predložil návrh na uznesenie Národnej rady Slovenskej republiky, ktoré tvorí prílohu tejto správy.

**Lucia Plaváková v. r.**

predsedníčka Výboru NR SR pre ľudské práva a národnostné menšiny

**PRÍLOHA**

**N Á R O D N Á R A D A S L O V E N S K E J R E P U B L I K Y**

**IX. volebné obdobie**

č. KNR-VLPNM-4507/2025

NÁVRH

Uznesenie

Národnej rady Slovenskej republiky

z .... 2025

k správe o činnosti komisára pre osoby so zdravotným postihnutím za rok 2024 **(tlač 775)**

Národná rada Slovenskej republiky

**berie na vedomie**

správu o činnosti komisára pre osoby so zdravotným postihnutím za rok 2024.